Anatoli Zlenko

**Anatoli Zlenko** (ukraina keeles Анато́лій Макси́мович Зле́нко; 2. juuni 1938 Ukraina NSV, Kiievi oblast, Stavištše – 1. märts 2021) oli Ukraina poliitik ja diplomaat, Ukraina välisminister 1990–1994 ja 2000–2003.

Zlenko õppis Kiievi mäendustehnikumis ja lõpetas 1967 Kiievi Ülikooli tõlk-referendina.

Ta töötas alates 1967 diplomaadina. Esialgu oli ta Ukraina NSV välisministeeriumi rahvusvaheliste organisatsioonide osakonna atašee ja teine sekretär, 1973–79 UNESCO sekretariaadi kaastööline Pariisis. 1979 sai ta Ukraina NSV välisministeeriumi rahvusvaheliste organisatsioonide osakonna nõunikuks. 1979–83 oli ta Ukraina NSV UNESCO asjade komisjoni vastutav sekretär ja 1983–1987 Ukraina NSV alaline esindaja UNESCO-s.

1989–90 oli Zlenko Ukraina välisministri esimene asetäitja ja 1990–94 Ukraina välisminister. 1994–97 oli ta Ukraina alaline esindaja ÜRO-s, 1997–2000 Ukraina täievoliline suursaadik Prantsusmaal ja Portugalis ning Ukraina alaline esindaja UNESCO-s. 2000. aasta oktoobrist 2003. aastani oli ta Ukraina välisminister, 2003. aasta oktoobrist Ukraina presidendi nõunik rahvusvahelistes eriküsimustes ja 2004–2005 Ukraina esindaja ÜRO inimõiguste komisjonis. 13. oktoobrist 2006 oli Zlenko Ukraina peaministri Viktor Janukovitši nõunik rahvusvahelistes eriküsimustes

2006. aasta suvest oli Zlenko poliitilise kodanikuühenduse Ukraina Foorum esimehe asetäitja ja 2009. aasta kevadest kodanikuühenduse Uus Ukraina nõukogu liige, 2010. aasta septembrist 2010 Kiievi slavistikaülikooli asepresident ning ülikooli slavistika ja rahvusvaheliste suhete instituudi direktor.

## Isiklikku
Anatoli Zlenko valdas ukraina, inglise, prantsuse, hispaania ja portugali keelt.

## Autasud

* Vürst Jaroslav Targa orden
** IV järk (23. august 2011) silmapaistva isikliku panuse eest Ukraina iseseisvuse rajamisse, tema suveräänsuse ja rahvusvahelise autoriteedi kinnitamisse, teenete eest riikluse ülesehitamise, sotsiaal-majandusliku, teadus-tehnilise ning kultuuri- ja haridusalase tegevuse vallas, Ukraina rahva kohusetundliku ja laitmatu teenimise eest
** V järk (30. mai 2008) silmapaistva isikliku panuse eest Ukraina diplomaatilise teenistuse rajamisse ja arendamisse ning Ukraina autoriteedi tõstmisse rahvusvahelisel areenil
* Orden "Teenete eest"
** I järk (2. juuni 2003) kaalukate isiklike teenete eest Ukraina ees riigi ülesehitamises pikaajalise viljaka diplomaatilise tegevuse käigus
** II järk (12. juuli 1999) kaaluka isikliku panuse eest diplomaatilise teenistuse arendamisse ja Ukraina autoriteedi tõstmisse rahvusvahelisel areenil
** III järk (14. veebruar 1997) pikaajalise viljaka diplomaatilise tegevuse ning silmapaistva isikliku panuse eest Ukraina rahvusvahelise autoriteedi tõstmisse ja Ukraina rolli kasvu maailmas
* Ukraina NSV Ülemnõukogu Presiidiumi aukiri
* Auleegioni orden (Prantsusmaa, 1998)
* Portugali Teeneteordeni Suurrist (16. aprill 1998)
* Au Orden (Gruusia, 2003)

## Viited

## Kirjandus
* Зленко Анатолий Максимович // Кто есть кто в России и в ближнем зарубежье:Справочник. — М.:Издательский дом «Новое время», «Всё для Вас», 1993, С. 256—257. ISBN 5-86564-033-X

Selle artikli kirjutamisel on kasutatud ukrainakeelset artiklit :uk:Зленко Анатолій Максимович, saksakeelset artiklit :de:Anatolij Slenko ja venekeelset artiklit :ru:Зленко, Анатолий Максимович seisuga 11. oktoober 2011.

## Välislingid
* Зленко Анатолий Максимович
* Зленко награжден орденом «За заслуги»
* Анатолий Максимович Зленко